ઠગાઇના બનાવ અંગે સુરતના અઠવા લાઇન્સ વિસ્તારમાં રહેતા બિલ્ડર પિયુષભાઇ લવજીભાઇ પટેલે સુરતમાં મોટો પ્રોજેક્ટ શરૂ કર્યો હતો. આ પ્રોજેક્ટ માટે નાણાની જરૂરિયાત ઉભી થતાં રાજકોટમાં સૌરાષ્ટ્ર કલાકેન્દ્રમાં રહેતા ફાયનાન્સર વિમલ પટેલ, મિતેષ બાબુભાઇ વઘાસીયા (અવની મેડિકલ સ્ટોર, વિદ્યાનગર), નિલેશ કાનજીભાઇ લોખીલ (પોપટપરા), પુષ્પરાજ લોખીલ( નવા મુંજકા), વિપુલ પ્રભાતભાઇ ખીમાણીયા ( વિરડા વાજડી) અને માસ્તર સોસાયટીમાં રહેતા દિપક જયંતીભાઇ રાજગુરુએ ૫૦ કરોડનું ધિરાણ આપવાની તૈયારી દર્શાવી હતી. ફાયનાન્સરોએ સિક્યોરીટી પેટે મિલકતના દસ્તાવેજની માંગણી કરી રૂપિયા ૧૨૦ કરોડની કિંમતના ૨૪ ફલેટના દસ્તાવેજો કરાવી લીધા પછી ધિરાણ પેટે એક રૂપિયો પણ ન આપી ઠગાઇ કરી હતી. બિલ્ડરે ઉપરોક્ત તમામ સામે ઠગાઇની ફરિયાદ નોંધાવતા સુરત ક્રાઇમ બ્રાંચના પીઆઇ વી.એન. દવે સહિતના સ્ટાફે ફાયનાન્સરોની શોધખોળ શરૂ કરી હતી.